<classify> WAKALA wa Kampuni ya Simu ya Tigo, Hamis Singa na wenzake wanne wamehukumiwa kulipa fi dia ya Sh milioni 26.4 baada ya kukiri kutuma ujumbe wa kuomba fedha wa Ile pesa tuma kwa namba hii.Pia wamehukumiwa kulipa faini ya Sh 300,000 kila mmoja au kifungo cha miaka saba jela. Mbali na Singa, washitakiwa wengine ni Jailos Joseph, Hamis Singa, Singa Elisha, Japhet Mkumbo na Omari Omari.Hakimu Mkazi wa Mahakama ya Kisutu, Salum Ally aliamuru vifaa ambavyo walikuwa wakivitumia kufanyia utapeli ikiwemo simu 11, laini za simu mbali mbali 11, gramu 6.8 za madini feki ya tanzanite na mzani wa kupimia madini, vitaifishwe kuwa mali ya serikali Alisema amezingatia hoja za pande zote na kwamba kosa hilo lina uhusiano na uchumi wa nchi na limefanyika kwa makusudi.Alisema kwa kuwa washitakiwa wamefanya makubaliano na Mkurugenzi wa Mashitaka nchini DPP, adhabu ya faini ni ya kwanza ili iwe fundisho kwa wengine, kwa sababu haiwezekani wakaachwa bila kulipa faini.Pia makubaliano mliyoingia na DPP yatekelezeke kwa kufidia hasara mliyosababisha hivyo, mnatakiwa kulipa fidia ya Sh 26,432,441 na vielelezo vinataifishwa kuwa mali ya serikali, alisema Hakimu Ally.Kabla ya kutolewa kwa adhabu hiyo, Wakili wa Serikali Mwandamizi, Renatus Mkude alidai hawana kumbukumbu ya makosa ya nyuma ya washitakiwa na kuomba mahakama izingatie makubaliano waliyoingia.Alidai katika sehemu ya makubaliano hayo ni kulipa fidia ya Sh milioni 26.4 na kutaifisha vitu vyote walivyokamatwa navyo Katika utetezi wao, washitakiwa hao waliomba mahakama hiyo iwape adhabu ya kulipa faini, kwani wao ni wakosaji wa kwanza pia wanafamilia zinazowategemea. Walidai wao ni nguvu kazi ya kesho na pia bado wana mzigo mkubwa wa kulipa fidia, kama walivyokubaliana na DPP.Katika kesi hiyo washitakiwa hao wanadaiwa kuwa kati ya Januari na Julai mwaka huu katika mikoa ya Manyara, Arusha na mingine nchini Tanzania, kwa njia ya udanganyifu walijipatia Sh 26,432,441 kwa kusambaza ujumbe au taarifa isemayo Ile fedha tuma kwenye namba hii huku wakijua kuwa ujumbe huo ni wa uongo na una lengo la kupotosha umma.  <topic>: kitaifa 